armvectores/hy_wikipedia_2023 huggingface dataset:
Հռոմեական օստերիայում (նկար)

«Հռոմեական օստերիայում» (դան․՝ Fra et romersk osteria), 19-րդ դարի դանիացի  նկարիչ Կարլ Հենրիխ Բլոխի նկարներից։ Կտավը հեղինակը վրձնել է 1866 թվականին։ Յուղաներկով կտավի չափերն են 148,5 × 177,5 սմ։ Այսօր «Հռոմեական օստերիայում» ստեղծագործությունը պահպանվում և ցուցադրվում է Կոպենհագենի Արվեստի պետական թանգարանում։


== Պատմություն ==
«Հռոմեական օստերիայում» ստեղծագործությունը Կարլ Հենրիխ Բլոխը կտավին է հանձնել 1866 թվականին։ Ավարտելուց հետո այս կտավը ձեռք է բերում Մորից Մելխիորը, ով բարեգործ էր և նկարչի ընկերներից մեկն էր։ Այս նկարը Հենրիխ Բլոխի համար դարձավ  ինքնատիպ մի «ընդմիջում» կրոնական և պատմական ստեղծագործությունների միջև։
Քանի որ հեղինակը նախկինում եղել էր Վիլհելմ Մարսթրանդի աշակերտը, ուստի որոշ ազդեցություն է զգացվում «Հռոմեական օստերիայում» կտավում. Մարսթրանդի նկարը կոչվում է «Տեսարան իտալական օստերիայում»։ Այդ ժամանակ Դանիայի մայրաքաղաք Կոպենհագենում խիստ արժեվորում էին իտալական տարաշխարհիկ տեսարաններով և կենցաղային դրվագներով ստեղծագործությունները։
Պահպանվել է մի լուսանկար նկարի գնորդ Մորից Մելխիորից, որը թվագրվում է 1868-ին, որտեղ երևում է «Հռոմեական օստերիայում» նկարը նրա տան հյուրանոցի պատին՝ բազմոցի վերևում փակցված։
Նման սյուժե կարելի է տեսնել նաև «Իտալական օստերիա» նկարում, որի հեղինակը դանիացի նկարչուհի Էլիզաբեթ Յերիխաու-Բաումանն է։
1935 թվականին նկարը ձեռք է բերում Դանիայի ազգային պատկերասրահը, որը տեղաբաշխված է Կոպենհագենում։ Ցայսօր էլ «Հռոմեական օստերիայում» ստեղծագործությունը պահպանվում և ցուցադրվում է այդտեղ։


== Նկարագիր ==
«Հռոմեական օստերիայում» ստեղծագործությունը պատկանում է կենցաղային գեղանկարչության ժանրին։ Այն համարվում է Կարլ Հենրիխ Բլոխի ռեալիստական ոճի ստեղծած նկարների լավագույն նմուշներից մեկը։ Այն մանրամասնորեն ու մեծ վարպետությամբ վրձնած աշխատանք է, որտեղ հատուկ ուշադրության են արժանացել նաև ամենափոքր դետալները, այդ թվում և հանդերձանքը, սպասքը, սննդատեսակները։ Առավել ուշադիր ու երկարատև զննելու ժամանակ բազմաթիվ դետալներ երևում են սեղանին դրված ապակեղենի և սպիտակ սփռոցի արանքից։
Նկարում պատկերված է նաև գնորդը՝ Մելխիորը։ Նա նստած է հետին պլանում, սեղանի շուրջ և զրուցում է ընկերների հետ։ Նրա հարևանությամբ, թիկունքով դեպի հանդիսատեսը, նկարիչը պատկերել է հենց ինքն իրեն։


== Ծանոթագրություններ ==


== Արտաքին հղումներ ==
«В римской остерии» на сайте Государственного музея искусств Archived 2016-10-11 at the Wayback Machine.(դան.)
Informatie over het schilderij op de website van het Statens Museum for Kunst |accessdate=14-03-2015 Archived 2016-04-19 at the Wayback Machine. (անգլերեն)
Google Cultural Institute |accessdate=14-03-2015 (անգլերեն)
korte video waarin Hannah Heilmann het schilderij interpreteert |accessdate=14-03-2015 (անգլերեն)
korte video waarin Kasper Monrad het schilderij interpreteert |accessdate=14-03-2015 (անգլերեն)
Սառցային գոտի

Սառցային գոտին երկրագնդի բնական գոտիներից մեկն է։ Այն հայտնի է նաև որպես արկտիկական և անտարկտիկական անապատների գոտի։
Գոտում տիրապետում են հավերժական ձյունն ու սառցադաշտերը։


== Տարածման շրջաններ ==

Սառցային գոտին տարածվում է երկրագնդի ծայր հյուսիսային և ծայր հարավային շրջաններում։
Հյուսիսային կիսագնդում այն ընդգրկում է Հյուսիսային Սառուցյալ օվկիանոսը, առափնյա որոշ շրջանները, շրջակա կղզիները, Գրենլանդիան, իսկ Հարավային կիսագնդում` Անտարկտիդա մայրցամաքը։


== Կլիմա ==
Սառցային գոտուն բնորոշ է արկտիկական (Հյուսիսային կիսագնդում) և անտարկտիկական (Հարավային կիսագնդում) կլիման։
Այստեղ ձմեռը երկարատև է, ցուրտ, դաժան և սառնամանիքային, իսկ ամառը` կարճատև և ոչ տաք։
Ձմռանը այստեղ լինում են երկարատև գիշերներ, իսկ ամռանը՝ երկարատև ցերեկներ։
Ամռանը, չնայած Արեգակը մի քանի ամիս մայր չի մտնում, սակայն հորիզոնում գրաված ցածր դիրքի պատճառով նրա ճառագայթները սահում են երկրի մակերևույթի վրայով և չեն տաքացնում այն։
Ամռան ամիսների միջին ջերմաստիճանը տատանվում է 0 °C-ի շուրջ, իսկ ձմռանը՝ -20°-ից մինչև -55 °C-ի։ Անտարկտիդայում գրանցվել է մինչև 89,2°С զրոյից ցածր ջերմաստիճան։
Մթնոլորտային տարեկան տեղումների քանակը քիչ են՝ 100 - 200 մմ.։


== Հողեր ==
Այս գոտում հողառաջացումը համարյա բացակայում է։ Հողառաջացմանը խանգարում է դարավոր սառույցը, որը թույլ չի տալիս որպեսզի մայր ապարները քայքայվեն և միախառնվելով օրգանական մնացորդներին՝ առաջացնեն հող։
Որոշ շրջաններում, որտեղ սառույցը որոշակիորեն հալվում է, առաջանում են քարային և սաղմնային (կմախքային) հողեր։


== Բուսական աշխարհ ==
Սառցային գոտում բուսական ծածկույթը բացակայում է, միայն սառույցից ազատված որոշակի շրջաններում կարելի է հանդիպել մամուռներ և քարաքոսեր։


== Կենդանական աշխարհ ==

Գոտում կենդանական աշխարհը նույնպես աղքատ է։
Կարելի է հանդիպել սպիտակ արջ, խոյացուլ, ջրերում՝ կետ, ծովացուլ, փոկ, ծովային կատու, թռչուններից՝ նրբափետուր այդերուկ (Հյուսիսային կիսագնդում) և պինգվիններ (Անտարկտիդայում)։


== Յուրացում ==
Բևեռային գոտիներում մշտական բնակչություն չկա։ Գրենլանդիայում բնակվում է շուրջ 60.000 մարդ, որոնց մեծ մասը էսկիմոսներ են։
Որոշ շրջաններում հիմնված են գիտահետազոտական կայաններ։
Տիգրան Բոյաջյան

Տիգրան Բոյաջյան (1895, Արմտան, Արևմտյան Հայաստան — 1985, ԱՄՆ), հայ իրավաբան, պատմաբան։


== Կենսագրություն ==
1910 թվականից բնակվել է ԱՄՆ-ում։ Կրթությունն ստացել է Հյուսիսարևմտյան ու Բոստոնի համալսարաններում։ Ուսումնասիրել է իրավունք՝ ստանալով մագիստրոսի աստիճան (1925)։ 1917 թվականին, որպես կամավոր, Հայկական լեգեոնի կազմում կռվել է Պաղեստինի ճակատում։ Պատերազմից հետո մնալով Կիլիկիայում՝ զբաղվել է հայ գաղթականների օգնության հարցերով։ 1919 թվականին կրկին վերադարձել է ԱՄՆ։ Եղել է ՀԲԸՄ ղեկավարության անդամ։
Գրել է հայերին և Հայաստանին վերաբերող աշխատություններ։ Արժեքավոր է նրա «Հայաստան, մի մոռացված ցեղասպանության գործը» (1872, անգլերեն) աշխատությունը, որտեղ ի մի է բերել հավաստի աղբյուրներից քաղված բազմաթիվ փաստաթղթեր՝ ներկայացնելով այղ ահավոր ոճրագործության նախապատմությունը և ապացուցել, որ այդ ամենի պատասխանատվությունը ընկնում է թուրքական կառավարության ու նրա դաշնակից Գերմանիայի վրա։ Բոյաջյանի աներկբա եզրակացությունն այն է, որ հայկական հարցը տակավին փակված չէ, որ մոռացված ցեղասպանությունը չի ունեցել իր Նյուրնբերգն ու արդարության դատը և, որպես հայերից խլված հայրենիքի վերականգնման գործընթացքը դեռևս ուժի մեջ է։


== Գրականություն ==
Armenia։ The Case for a Forgotten Genocide, Westwood, New Jersy, 1972։
Տուրգենևո (գյուղ, Դոմոդեդովո քաղաքային օկրուգ)

Անվան այլ կիրառումների համար տե՛ս՝ ՏուրգենևոՏուրգենևո (ռուս.՝ Тургенево), գյուղ Ռուսաստանի Մոսկվայի մարզի Դոմոդեդովո քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրթակալա

Օրթակալա, գյուղ Արևելյան Հայաստանում, Կարսի մարզի Կարսի գավառում:
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պյաոզերսկի

Պյաոզերսկի (ռուս.՝ Пяозерский), քաղաքատիպ ավան Ռուսաստանի Կարելիայի հանրապետության Լոուխսկի շրջանի կազմում։
Բնակչությունը 2010 թվականին գրանցված տվյալներով կազմում էր 2099 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլնյով (Էն)

Անվան այլ կիրառումների համար տե՛ս՝ Վիլնյով (այլ կիրառումներ)Վիլնյով (ֆր.՝ Villeneuve), կոմունա Ֆրանսիայում՝ Ռոն Ալպեր մարզում՝ Էն գավառում։ Մտնում է Սեն Տրիվե սյուր Մուանյան կանտոնայի կազմի մեջ։ Բուրկ ան Բրեսսայի կոմունա։
INSEE կոդը՝ 01446։


== Աշխարհագրություն ==
Համայնքը գտնվում է մոտ 370 կմ հարավ-արևելք Փարիզից, 30 կմ հյուսիս Լիոնից, 37 կմ հարավ-արևմուտք Բուրկ ան Բրեսայից։


== Կլիմա ==
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։


== Բնակչություն ==
2010 թվականին բնակչությունը կազմել է 1383 մարդ։


== Վարչակազմ ==


== Տնտեսություն ==
2010 թ. տվյալներով 891 աշխատունակ մարդկանցից 729 (15-64 տարեկան) տնտեսապես ակտիվ են, 162-ը՝ պասիվ (ակտիվության ինդեքսը՝ 81,8 %, 1999 թվականին 75,6 % էր)։ 729 ակտիվ բնակիչներից 695-ը (385 տղամարդ և 310 կին) աշխատում են, գործազուրկ էր 34-ը (7 տղամարդ և 27 կին)։ 162 պասիվներից 65-ը աշակերտներ և ուսանողներ են, 54-ը՝ թոշակառուներ, 43-ն էլ պասիվ են այլ պատճառներով։


== Տեսարժան վայրեր ==
Վիյոն ամրոց ֆր.՝ Maison forte de Villon (XIV դար) 1992 թվականի պատմական հուշարձան
Սբ. Մարիա Մագդալենայի եկեղեցին (XIX դար)


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==

«Вильнёв» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-06-02 
«Вильнёв» (ֆրանսերեն)։ cassini.ehess.fr։ Վերցված է 2014-06-02
Ալբեր Պահիմի Պադակե

Ալբեր Պահիմի Պադակե (ֆր.՝ Albert Pahimi Padacké, նոյեմբերի 15, 1966(1966-11-15), Pala, Չադ), Չադի պետական և քաղաքական գործիչ։ Չադի վարչապետ  (2016-2018, 2021-ից)։


== Կենսագրություն ==
Ծնվել է 1966 թվականի նոյեմբերին։ Ունի հանրային իրավունքի մագիստրոսի աստիճան և Նջամենայի համալսարանի իրավագիտության ֆակուլտետի դիպլոմ։ 1990-ական թվականների ընթացքում եղել է ֆինանսների նախարար, ապա՝ առևտրի նախարար, մինչև 1997 թվականի նոյեմբերին նախագահ Իդրիս Դեբի Իտնոի կողմից պաշտոնանկ չի արվել, նա հանկարծակի այցելել է կառավարական շենքեր և աշխատանքից ազատել Ալբեր Պահիմի Պադակեին՝ երկու այլ նախարարների հետ աշխատավայրում առանց հարգելի պատճառի բացակայելու համար։ Ավելի ուշ Ալբեր Պահիմի Պադակեն ֆինանսների գծով պետական քարտուղար է դարձել 2001 թվականի փետրվարին, իսկ հետո դարձավ հանքարդյունաբերության, էներգետիկայի և նավթի նախարար կառավարությունում 2001 թվականի ապրիլի 8-ին։ 2001 թվականի օգոստոսին դարձել է նախարար առանց պորտֆելի զբաղեցնելով այդ պաշտոնը մինչև 2002 թվականի հունիսը։
2002 թվականի ապրիլին Չադի խորհրդարան էր ընտրվել խորհրդարանական ընտրություններում՝ որպես Չադի ժողովրդավարության Ազգային ժողովի թեկնածու, Մալա շրջանի Մայո Դալահ դեպարտամենտում։ 2002 թվականի հունիսից մինչև 2005 թվականի օգոստոսը եղել է Կենտրոնական Աֆրիկայի երկրների տնտեսական համայնքի անդամ։ Այնուհետև գյուղատնտեսության նախարար է նշանակվել 2005 թվականի օգոստոսի 7-ին։
2006 թվականի մայիսին Չադում կայացած նախագահական ընտրություններում դարձել է Չադի ժողովրդավարության Ազգային ժողովի նախագահի թեկնածու, որտեղ զբաղեցրել է երրորդ տեղը՝ 7,82 տոկոս ձայներով։ Մայիսի 29-ին, վերջնական արդյունքների հրապարակումից անմիջապես հետո, Իդրիս Դեբիին շնորհավորել է ընտրություններում տարած հաղթանակի կապակցությամբ։ Հիմնական ընդդիմադիր կուսակցությունները չեն մասնակցել ընտրություններին՝ հայտարարելով, որ դրանք կեղծվել են։
2007 թվականի մարտի 4-ին նշանակվել է արդարադատության նախարար երկրի կառավարությունում։ Հետագայում փոստի, տեղեկատվական տեխնոլոգիաների և կապի նախարարի պաշտոնում նշանակվել է 2008թ. ապրիլի 23-ին։ 2016 թվականի փետրվարի 13-ին Իդրիս Դեբին վարչապետ է նշանակել Ալբեր Պահիմի Պադակեին ։
Մասնակցել է 2021 թվականի նախագահական ընտրություններին և զբաղեցրել երկրորդ տեղը՝ ձայների 10,32%-ով։
2021 թվականի ապրիլի 26-ին Ալբեր Պահիմի Պադակեն նշանակվել է անցումային շրջանի կառավարության ղեկավար։


== Ծանոթագրություններ ==
Բելեն (Պարաիբա)

Անվան այլ կիրառումների համար տե՛ս՝ Բելեն (այլ կիրառումներ)Բելեն (պորտ.՝ Belém), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Գուարաբիրայի գավառի կազմի մեջ։ Բնակչությունը կազմում է 4440 մարդ՝ 2006 թվականի տվյալներով։ Գրավում է 344,691 կմ2 տարածք։ Բնակչության խտությունը՝ 12,9 մարդ/կմ²։


== Պատմություն ==
Քաղաքը հիմնադրվել է 1957 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 46.240.656,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 2.704,45 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,595 (տվյալները՝ ՄԱԿ-ի զարգացման ծրագրի)։


== Պատկերասրահ ==
Կիմ Իր

Կիմ Իր (կորեերեն՝ 김일; կեղծանուններ՝ Պակ Տոն ՍԱՆ, Փակ Դեշան; մարտի 20, 1910(1910-03-20), North Hamgyong Province, Կորեական կայսրություն - մարտի 9, 1984(1984-03-09), Բուխարեստ, Ռումինիա), ԿԺԴՀ-ի քաղաքական և պետական գործիչ։


== Կենսագրություն ==
Ծնվել է գյուղացու ընտանիքում։
Մինչև ճապոնական գաղութային տիրապետությունից Կորեայի ազատագրումը ակտիվորեն մասնակցել է հակաճապոնական պարտիզանական մարտերին։ 1940 թվականին համարվում էր Միացյալ ժողովրդա-հեղափոխական բանակի ութերորդ զորագնդի առաջին ղեկավարներից մեկը։
Կորեայի ազատագրումից հետո (1945) կուսակցական աշխատանքում եղել է Պհյոնան-Պուկտո նահանգի Կորեայի աշխատավորական կուսակցության (ԿԱԿ) կուսակցական կոմիտեի քարտուղարը։ 1946-ից բանակում եղել է հրամանատարական պաշտոններում։ 1954-59 թվականներին՝ տեղակալ, 1959-192 թվականներին՝ ԿԺԴՀ-ի նախարարների կաբինետի նախագահի առաջին տեղակալ։ ԿԺԴՀ-ի Վարչական խորհրդի նախագահը (1972-ի դեկտեմբերի 28-ից մինչև 1976-ի ապրիլի 29-ը)։ ԿԱԿ-ի Կենտրոնական կոմիտեի անդամ, ԿԱԿ-ի Կենտրոնական կոմիտեի քարտուղար։


== Ծանոթագրություններ ==


== Գրականություն ==
Ким Ир // Кварнер — Конгур. — М. : Советская энциклопедия, 1973. — (Большая советская энциклопедия : [в 30 т.] / гл. ред. А. М. Прохоров ; 1969—1978, т. 12).
Բիլ ՄաքԳիլ

Բիլ «Բլուր» ՄաքԳիլ (անգլ.՝ Bill «The Hill» McGill, սեպտեմբերի 16, 1939(1939-09-16), Սան Անջելո, Տեխաս, ԱՄՆ - հուլիսի 11, 2014(2014-07-11), Սոլթ Լեյք Սիթի, ԱՄՆ), ամերիկացի պրոֆեսիոնալ բասկետբոլիստ։


== Վաղ տարիներ ==
Բիլ ՄաքԳիլը ծնվել է 1939 թվականի սեպտեմբերի 16-ին Տեխաս նահանգի Սան Անջելո քաղաքում։ Սովորել է Ջեֆերսոնի դպրոցում (Լոս Անջելես, Կալիֆոռնիա), որտեղ հանդես է եկել տեղի բասկետբոլիային թիմի կազմում։


== Խաղացողի կարիերա ==
Խաղացել է կենտրոնականի դիրքում։ Սովորել է Յուտայի համալսարանում։ 1962 թվականի NBA դրաֆթի ժամանակ ընտրվել է «Չիկագո Զեֆիրս» ակումբի կողմից՝ ընդհանուր առաջին համարի ներքո։ Հետագայում հանդես է եկել «Նյու Յորք Նիքս», «Սենթ Լուիս Հոքս», «Լոս Անջելես Լեյքերս», «Դենվեր Ռոքեթս» (ABA), «Լոս Անջելես Սթարս» (ABA), «Փիթսբուրգ Փայփերս» (ABA) և «Դալաս Չեպերելս» (ABA) ակումբների կազմերում։ NBA-ում, ընդհանուր առմամբ, անցկացրել է 3 մրցաշրջան։ Մեկ անգամ ընդգրկվել է NCAA առաջին համաամերիկյան հավաքականի կազմում (1962), ինչպես նաև մեկ անգամ NCAA երկրորդ համաամերիկյան հավաքականի կազմում (1961)։ NBA կարիերայի ընթացքում, ընդհանուր առմամբ, խաղացել է 158 խաղ, որոնց ժամանակ հավաքել է 1613 միավոր (10,2 մ/խ), կատարել 611 անդրադարձ և 168 փոխանցում։
Իր պրոֆեսիոնալ կարիերայի վերջին երկու մրցաշրջանը անցկացրել է ABA-ում։ Հանդես է եկել «Դենվեր Ռոքեթս», «Լոս Անջելես Սթարս», «Փիթսբուրգ Փայփերս» և «Դալաս Չեպերելս» ակումբների կազմերում։ ABA կարիերայի ընթացքում, ընդհանուր առմամբ, խաղացել է 137 խաղ, որոնց ժամանակ հավաքել է 1481 միավոր (10,8 մ/խ), կատարել 675 անդրադարձ և 162 փոխանցում։


== Մահ ==
Բիլ ՄաքԳիլը մահացել է 2014 թվականի հուլիսի 11-ին 74 տարեկան հասակում։


== Ծանոթագրություններ ==


== Արտաքին հղումներ ==
Վիճակագրությունը Basketball-Reference.com կայքում Archived 2012-06-07 at the Wayback Machine.(անգլ.)
Վիճակագրությունը NBA.com կայքում Archived 2016-03-04 at the Wayback Machine.(անգլ.)
Համաձայնության թեորեմ

Համաձայնության թեորեմի պարզեցումը, բուլյան հանրահաշվում , կատարվում է այս կերպ.

  
    
      
        x
        y
        ∨
        
          
            
              x
              ¯
            
          
        
        z
        ∨
        y
        z
        =
        x
        y
        ∨
        
          
            
              x
              ¯
            
          
        
        z
      
    
    {\displaystyle xy\vee {\bar {x}}z\vee yz=xy\vee {\bar {x}}z}
  Թեորեմի ապացույցը.

   
  
    
      
        x
        y
        ∨
        
          
            
              x
              ¯
            
          
        
        z
        ∨
        (
        x
        ∨
        
          
            
              x
              ¯
            
          
        
        )
        y
        z
      
    
    {\displaystyle xy\vee {\bar {x}}z\vee (x\vee {\bar {x}})yz}
  
   = 
  
    
      
        x
        y
        ∨
        
          
            
              x
              ¯
            
          
        
        z
        ∨
        x
        y
        z
        ∨
        
          
            
              x
              ¯
            
          
        
        y
        z
      
    
    {\displaystyle xy\vee {\bar {x}}z\vee xyz\vee {\bar {x}}yz}
  
   = 
  
    
      
        x
        y
        ∨
        x
        y
        z
        ∨
        
          
            
              x
              ¯
            
          
        
        z
        ∨
        
          
            
              x
              ¯
            
          
        
        y
        z
      
    
    {\displaystyle xy\vee xyz\vee {\bar {x}}z\vee {\bar {x}}yz}
  
   = 
  
    
      
        x
        y
        (
        1
        ∨
        z
        )
        ∨
        
          
            
              x
              ¯
            
          
        
        z
        (
        1
        ∨
        y
        )
      
    
    {\displaystyle xy(1\vee z)\vee {\bar {x}}z(1\vee y)}
  
   = 
  
    
      
        x
        y
        ∨
        
          
            
              x
              ¯
            
          
        
        z
      
    
    {\displaystyle xy\vee {\bar {x}}z}
  

Մեկ այլ բանաձևով արտահայտվում է այսպես.

  
    
      
        (
        x
        ∨
        y
        )
        (
        
          
            
              x
              ¯
            
          
        
        ∨
        z
        )
        (
        y
        ∨
        z
        )
        =
        (
        x
        ∨
        y
        )
        (
        
          
            
              x
              ¯
            
          
        
        ∨
        z
        )
      
    
    {\displaystyle (x\vee y)({\bar {x}}\vee z)(y\vee z)=(x\vee y)({\bar {x}}\vee z)}
  


== Տես նաև ==
Բուլյան հանրահաշիվ
Սողոմոն թագավորի հանքերը

Սողոմոն թագավորի հանքերը (անգլ.՝  King Solomon's Mines), Հենրի Ռայդեր Հագարդի գրված արկածային վեպ, Ալան Կվոտերմեյնի մասին ցիկլից առաջինը։


== Սյուժե ==
Ալան Կվոտերմեյնին, ով հայտնի որսորդ և ճանապարհորդ էր, դիմում են պարոն Հենրի Կուրտիսը և նրա ընկեր կապիտան Ջոն Հուդը։ Կուրտիսը խնդրում է Կվոտերմեյնին օգնել իր անհետ կորած եղբորը՝ Ջորջին գտնելու հարցում։ Ոչ եկրար համոզելուց հետո, Ալանը ընդունում է առաջարկը և նրանց հետ ճամփա է ընկնում։ Երկար ճանապարհից և դաժան զրկանքներից հետո, ճանապարհորդները հայտնվում են Կուկուաների կորուսյալ երկրում, որտեղ թաքնված են բիբլիական Սողոմոն թագավորի անթիվ գանձերը․․․


== Հերոսներ ==
Ալան Կվոտերմեյն — պրոֆեսիոնալ որսորդ և ճանապարհորդ։ Նա հիսունհինգ տարեկան է, ցածրահասակ է, նիհար, կշռում է մոտ 60 կիլոգրամ, ալեհեր է։ Տեղաբնակները Կվոտերմեյնին անվանում են Մակումազան, որը բառացիորեն նշանակում է «մարդ, ով արթնանում է կեսգիշերից հետո» (այսինքն մարդ, ով միշտ զգոն է)։
Հենրի Կուրտիս — անգլիացի արիստոկրատ, ով գնում է փնտրելու իր եղբորը։ Ավելի քան երեսուն տարեկան է, ունի մոխրագույն աչքեր, շիկահեր է, ունի մարմնի հզոր կառուցվածք։ Տեղաբնակները անվանում են նրան Ինկուբու, որը նշանակում է «փիղ»։
Ջոն Հուդ — Բրիտանական նավատորմի նախկին կապիտան։ Նավատորմում տասնյոթ տարի ծառայելուց հետո, ազատվել է աշխատանքից։ Ջենթլմեն է, միշտ աջ աչքին կրում է մոնոկլ (մեկ աչքի ակնոց), ինչի պատճառով տեղաբնակները անվանում են նրան Բուգվան, որը նշանակում է «ապակե աչք»։
Իգնոզի — Կուկուաների երկրի պաշտոնական արքան։ Իր հոր՝ Կուկուաների արքա Իմոտուի սպանությունից հետո, մոր հետ փախչում են երկրից։ Երբ է իմանում է, որ Կվոտերմեյնը իր ընկերների հետ գնում է Կուկուաների երկիրը, նա միանում է նրանց Ամբոպա անվան ներքո։
Ինֆադուս — Կուկուաների կապիտան, Իգնոզիի հորեղբայրը։ Օգնում է Իգնոզիին տապալել դաժան թագավոր Տվալային։
Ֆուլատա — կուկուացի աղջիկ, փրկվել է կապիտան Հուդի կողմից։
Տվալա — կուկուաների դաժան թագավոր, ով տապալվեց Իգնոզիի կողմից և մահացավ Ինկուբուի հետ պայքարում։
Գագուլա — Ծեր վհուկ, ով շատ դարեր է ապրել։ Դավաճանել է Իմոտուին և թագադրել է Տվալային՝ Իմոտուի կրտսեր եղբորը։ Միակն է, ով գիտի Սողոմոն թագավորի հանքերի գաղտնիքը։


== Էկրանավորում ==
Մի քանի անգամ վեպը էկրանավորվել է, բայց ամենահայտնին եղել է «Սողոմոն թագավորի հանքերը» ֆիլմը, որը նկարահանվել է 1985 թվականին։ Գլխավոր դերում Ռիչարդ Չեմբերլենն է։
Բոլոր ֆիլմերը հեռու են բնօրինակից։


== Արտաքին հղումներ ==
Սողոմոն թագավորի հանքերը վեպը գուտենբերգի նախագծում
«Սողոմոն թագավորի հանքերը» վեպը «Лаборатория фантастики» կայքում
Պոկա (գյուղ, Մեկսա շրջան)

Անվան այլ կիրառումների համար տե՛ս՝ ՊոկաՊոկա (էստ․՝ Poka), գյուղ Էստոնիայի Տարտումաա նահանգի Մեկսա շրջանում։
2011 թվականի տվյալներով գյուղում բնակվում էր 93 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մաբ (արբանյակ)

Մաբ (անգլ.՝ Mab), Ուրան մոլորակի արբանյակն է, հայտնաբերվել է Մարկ Շոուոլտերի և Ջեք Լիսաուերի կողմից 2003 թվականի օգոստոսի 25-ին օգտագործելով Հաբլ տիեզերական աստղադիտակը։ Այն սկզբում ստացել է S/2003 U 1 ժամանակավոր անվանում։ Հետագայում այն անվանվել է Մաբ թագուհու անունով, փերիների թագուհի, ով հիշատակվում է Շեքսպիրի Ռոմեո և Ջուլիետ պիեսում։ Այն նույնպես անվանվում է Ուրան XXVI:
Քանի որ արբանյակը փոքր է և ունի մուգ մակերևույթ, այն չի նկատվել Վոյաջեր-2 կայանի կատարած լուսանկարներում 1986 թվականի Ուրանի մոտով անցման ժամանակ։ Այնուամենայնիվ, այն ավելի պայծառ է քան Պերդիտան, որը նկատվել էր Վոյաջերի կատարած լուսանկարների վրա 1997 թվականին։ Սա ստիպեց գիտնականներին կրկին վերազննել լուսանկարները, որի արդյունքւոմ էլ հայտնաբերվեց արբանյակը։
Մաբի ճշգրիտ չափերը հայտնի չեն, և եթե այն ունի նույն մակերևույթի գույն, ինչպես Պակը, նրա տրամագիծը կարող է լինել 24 կմ։ Մյուս կողմից եթե այն նման է մյուս հարևան արբանյակին՝ Միրանդային, ապա այն կարող է լինել նույնիսկ ավելի փոքր քան Կուպիդոնը և կարող է համեմատվել ամենափոքր արտաքին արբանյակների հետ։
Մաբը ենթարկվում է հղոր գրավիտացիոն հուզումների, այս հուզումների իրական աղբյուրը դեռևս պարզ չէ, սակայն ենթադրվում է որ դա հարևան արբանյակներից մեկն է։
Մաբը պտտվում է Ուրանի շուրջ նույն հեռավորության վրա, ինչպես և μ օղակը (նախկին անվանումը R/2003 U 1)։ Արբանյակը շատ մոտ է օղակի ձևավորման չափերին, քանի-որ մեծ արբանյակները ձգում են իրենց օղակի մասնիկներին, իսկ փոքրերը չունեն բավարար գրավիտացիոն ուժ դա անելու համար, և հակառակը տարբեր մանր մարմինների հետ բախվելու արդյունքում արտանետում են մասնիկներ։


== Տես նաև ==
Ուրանի արբանյակներ


== Ծանոթագրություններ ==


== Արտաքին հղումներ ==
Հաբլը հայտնաբերել է Ուրանի շուրջ պտտվող ամենափոքր արբանյակը, Հաբլ տիեզերական աստղադիտակի նորություններ (25 սեպտեմբերի 2003)
Հաբլը հայտնաբերում է Ուրանի հսկայական օղակներ և նոր արբանյակներ, Հաբլ տիեզերական աստղադիտակի նորություններ (22 դեկտեմբերի 2005)
Մաբը + Օղակը դիագրամ (Աստղագիտություն ամսագիր 2005)
Մաբի տվյալները Archived 2013-12-04 at the Wayback Machine. ՆԱՍԱ-ի Արեգակնային համակարգի հետազոտություների կայքում
Ուրանի հայտնի արբանյակները (Սքոթ Շեփարդ)
(2171) Կիև

(2171) Կիև (անգլ.՝ Kiev), աստերոիդ աստերոիդների հիմնական գոտում։ Հայտնաբերվել է 1973 թվականի օգոստոսի 28-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,254829 ա. մ., առավելագույնը մոտենում է 1,8779 ա. մ. հեռավորության վրա և հեռանում 2,6318 ա. մ.։ Արեգակի շուրջ մեկ ամբողջական պտույտ է կատարում 1236,71 երկրային օրվա ընթացքում, իր ուղեծրով շարժվելով միջինում 0,291094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2171) Կիև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայր Հայաստան (հուշարձան, Գյումրի)

Անվան այլ կիրառումների համար տե՛ս՝ Մայր Հայաստան (այլ կիրառումներ)«Մայր Հայաստան», հուշարձան Գյումրիի հարավարևմտյան մասում՝ Սև բերդին կից։ Տեղադրվել է 1975 թվականին։ Հուշարձանն ընդգրկված է Գյումրիի պատմության և մշակույթի անշարժ հուշարձանների ցանկում։


== Պատմություն ==
Գյումրիի «Հայաստան» արձանը հանդիսավոր կերպով բացվել է 1975 թ. մայիսի 9-ին Հայրենական մեծ պատերազմի 30-ամյակի առթիվ՝ հավերժացնելու պատերազմում մասնակցած բազմաթիվ գյումրեցիների հիշատակը։
Իր բնույթով հուշարձանը հանդիսանում է Երևանի Հաղթանակի հուշարձանի տարբերակը և ունի երկակի իմաստ։ Այն կոչված է ճարտարապետության և քանդակագործության մոնումենտալ միջոցներով մեծարել հաղթանակը, հավերժացնել ընկածների հիշատակը, ինչպես նաև գովերգել աշխատանքը։


=== Հուշարձանի տվյալներ ===
Հուշարձանն կազմված է երկու մասից՝ պատվանդանից և 41մ բարձրությամբ արձանից (արձանի բարձրությունը 20մ է) բաղկացած ծավալատարածական կոմպոզիցիա։ Հուշարձանի հեղինակների՝ ԽՍՀՄ Գեղարվեստի ակադեմիայի իսկական անդամ, ԽՍՀՄ ժողովրդական նկարիչ, քանդակագործ Արա Սարգսյանի և վաստակավոր ճարտարապետ Ռաֆայել Եղոյանի համատեղ մտահաղացմամբ հուշարձանի երկու բաղկացուցիչ մասերը իրենց դիրքով և չափերով ներդաշնակվում են միմյանց հետ և ներկայանում են համակցված ամբողջությամբ։
Երկկողմանի քարե աստիճանները դրանց միջև սանդղաձև տեղաբաշխված ավազանների հետ, որոնք սկիզբ են առնում ընդարձակ դաշտից և հասնում մինչև հուշարձանի հիմքը, հաղորդում են ողջ կոմպոզիցիային հանդիսավորություն և նպաստում են դրա ընդհանուր ընկալմանը։
Մուգ գույնի տուֆից կառուցված պատվանդանը սրընթաց է։ Այն վեր է հառնում բարձր բլուրի վրա՝ միաձուլվելով երկնքին։ Այդ սրընթացությունն ավելի է ընգծվում շնորհիվ բոլոր ճակատների՝ ծավալային առումով ուղղահայաց մասնատման։
Շքամուտք հիշեցնող ելուստները, որոնք հարուստ են հայկական զարդարվեստի մոտիվներով և գտնվում են ճակատների ներքին հատվածում, գեղարվեստական շեշտադրումներով ընդհանուր առմամբ ներկայացնում են ճարտարապետական խիստ լուծումներով կառուցված պատվանդանը։
Կռած պղնձից պատրաստված հուշարձանը պատկերում է երիտասարդ կնոջ՝ հանդարտ էպիկական դիրքում։ Մի ձեռքում նա բռնել է Զվարթնոցի տաճարի խոյակը, որը խորհրդանշում է հայ ժողովրդի խաղաղ ստեղծագործումն ու հայ ճարտարապետության հանճարը, իսկ մյուս ձեռքում՝ արմավենու ճյուղ։ Հպարտ կանգնած կիսամերկ կնոջ կերպարն առանձնանում է դասական գեղեցկությամբ, հաճելի կեցվածքով, սիլուետով, հագուստի ծալքերի պլաստիկայով և ընկալվում է որպես գեղարվեստական ստեղծագործություն։
Քանդակագործը հուշարձանի հետին հատվածը պատկերել է հունական վրեժխնդրության թևավոր աստվածուհի Նեմեսիսի կերպարով։
Բլրի լանջին՝ աստիճաններից դեպի ձախ՝ թեք կառուցված խուլ պատուհանների միջև տեղադրված է զարդարանքից զուրկ խաչքարատիպ սյուն՝ «1941-1945» գրությամբ։ Հուշարձանի դիմաց գտնվում է հավերժական կրակով անհայտ զիվորի գերեզմանն ու կողքին վեր բարձրացած սեղմված բռունցքը։


== Հեղինակներ ==
Քանդակագործներ` Արա Սարգսյան, Երեմ Վարդանյան
Ճարտարապետ` Ռաֆիկ Եղոյան


== Տվյալներ ==
Տարեթիվ՝ 1975  թ.
Վայր՝ Գյումրի
Նյութ՝ կռած պղինձ
Բարձրություն՝ արձանը՝ 20 մետր, պատվանդանը տուֆ՝ 21 մետր


== Տես նաև ==
Գյումրիի պատմության և մշակույթի անշարժ հուշարձանների ցանկ (Շիրակի մարզ)


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Նիամատա

Նիամատա (անգլերեն՝ Nyamata), քաղաք Ռուանդայի հարավ-արևելքում։ Քաղաքը գտնվում է Մոնտսերադո երկրամասի Արևելյան նահանգի Բուգեսերա շրջանում։ Բնակչությունը կազմում է 34,992 մարդ՝ 2012 թ.-ի տվյալներով։
A Fire Inside EP

A Fire Inside EP, կալիֆորնիական AFI ալտերնատիվ ռոք խմբի մինի ալբոմ։ Թողարկվել է 1998 թվականին։


== Ալբոմի մասին ==
«A Fire Inside»-ը «AFI»-ի առաջին ձայնասկավառակն է, որը ձայնագրվել է բասիստ Հանտեր Գյորգանի հետ, ով խմբի մշտական անդամ է։ Ինչպես նաև դա կիթառիստ Մարկ Ստոֆոլեզի հետ վերջին ձայնասկավառակն է։ EP-ն ձայնագրվել է Բիլի Ջո Արմսթրոնգի Adeline լեյբլի վրա Nitro records-ի համաձայնությամբ։


== Երաժշտական երկերի ցուցակ ==


== Ծանոթագրություններ ==


== Արտաքին հղումներ ==
A Fire Inside EP en Discogs
Գրիգոր Բաղյան

Գրիգոր Կարապետի Բաղյան (մարտի 31, 1912(1912-03-31), Կուշչի, Ելիզավետպոլի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - սեպտեմբերի 27, 1965(1965-09-27), Գրոդնո, Բելառուսական ԽՍՀ, ԽՍՀՄ), ԽՍՀՄ հերոս (1945), գեներալ-մայոր (1963)։


== Կենսագրություն ==
Խորհրդային բանակում ծառայությունն սկսել է 1941 թվականի սկզբից։ Մասնակցել է Հայրենական Մեծ պատերազմին՝ Ուկրաինայի Զապորոժիեի շրջանի համար մղված մարտերին և Ստալինգրադի ճակատամարտին։ Գլխավորել է 30-րդ հրաձգային դիվիզիայի 71-րդ գնդի մարտական գործողությունները մի շարք քաղաքների ազատագրման, Դեսնայի գետանցման և Կարպատներում մղված մարտերում։ ԽՍՀՄ հերոսի կոչման արժանացել է Չեխոսլովակիայի Օլոմոուց քաղաքի ազատագրման ժամանակ ցուցաբերած խիզախության համար։ 1948 թվականին ավարտել է Մ. Ֆրունզեի անվան, իսկ 1955 թվականին Գլխավոր շտաբի ռազմական ակադեմիաները։ Ծառայությունը շարունակել է որպես գնդի հրամանատար, դիվիզիայի հրամանատար և ռազմական օկրուգի հրամանատարի տեղակալ։ Պարգևատրվել է մի շարք շքանշաններով։
Մահացել է 1965 թվականին։ Թաղված է Երևանի քաղաքային պանթեոնում։


== Պարգևներ ==
ԽՍՀՄ հերոսի «Կարմիր աստղ» (29.06.1945)
Լենինի շքանշան (29.06.1945)
Կարմիր դրոշի երկու շքանշան (08.03.1945, 03.06.1945)
Ալեքսանդր Նևսկու շքանշան (12.08.1944)
Հայրենական պատերազմի 1-ին աստիճանի շքանշան (10.01.1945)
Կարմիր աստղի երկու շքանշան (05.02.1943, 30.12.1956)
«Մարտական ծառայությունների համար» մեդալ (17.05.1951)
«Ստալինգրադի պաշտպանության համար» մեդալ
«1941-1945 թվականների Հայրենական մեծ պատերազմում Գերմանիայի դեմ տարած հաղթանակի համար» մեդալ (1945)
«Պրահայի ազատագրման համար» մեդալ


== Ծանոթագրություններ ==
Օտաշա

Օտաշա, լեռ Դիադինի լեռներում, Բայազետ քաղաքից 33 կմ արևմուտք, Գայլատու լճից 25 կմ հարավ-արևելք, Արածանի գետի վերին հոսանքի աջ կողմում։ Բարձրությունը 2327 մ է։ Նշանակված Է Կովկասի 5-վերստանոց քարտեզում։


== Ծանոթագրություններ ==
Ջոկատ (ֆիլմ, 1984)

«Ջոկատ» (ռուս.՝ «Отряд»), խորհրդային գեղարվեստական ֆիլմ, որը նկարահանել է ռեժիսոր Ալեքսեյ Սիմոնովը 1984 թվականին։


== Սյուժե ==
Լիտվա, 1941 թվական։ Գերմանական տանկերն ու մոտոհրաձգային շարասյուները ներխուժել են սահմանամերձ ռազմական քաղաք։ Խորհրդային 7 զինվորներ կտրվել են կայազորից։ Առանց պարենի և զենքի նրանք գրավյալ տարածքում գնում են Կարմիր բանակի զորամասերի դիրք, և նրանցից միայն երկուսն են հասնում ռազմաճակատի գիծ...


== Դերերում ==
Ալեքսանդր Ֆեկլիստով – Դորոնին (առաջին դերը կինոյում)
Սերգեյ Գարմաշ – Ուրին (առաջին դերը կինոյում)
Դմիտրի Բրուսնիկին – Նիկիտին
Միխայիլ Մորոզով – Պետրով (առաջին դերը կինոյում)
Յակով Ստեպանով – Կուզմին
Ալեքսանդր Պեսկով – Յուրի Օկունև (առաջին դերը կինոյում)
Վիկտոր Նեստերով
Ալեքսանդր Կարին
Գալինա Շեպետնովա
Դմիտրի Դենիսյուկ
Միկոլաս Դորոֆեյուս
Ստեֆանիա Ստանյուտա – պառավ
Էյմունտաս Նյակրոշյուս – քսյոնձ
Լյուբոմիրաս Լուցյավիչյուս – խուտորի տերը
Լյուդմիլա Պոլյակովա – Վերա
Իլյա Ռութբերգ – հրափգարանի տեր
Ռեգիմանտաս Ադոմայտիս
Վալենտին Գոլուբենկո


== Փառատոններ և մրցանակներ ==
1985 - XVIII համամիութենական կինոփառատոնի (Մինսկ) գեղարվեստական ֆիլմերի ծրագիր․
Հայրենական մեծ պատերազմի թեմայի արտացոլման համար «Հատուկ մրցանակ» «Ջոկատ» ֆիլմին,
Ժյուրիի դիպլոմ լավագույն սցենարի համար՝ Ե. Գրիգորևին («Ջոկատ»)։


== Ծանոթագրություններ ==


== Արտաքին հղումներ ==
«Ջոկատ»(1984)(անգլ.) ֆիլմը Internet Movie Database կայքում
Դևլեթ Բահչելի

Դևլեթ Բահչելի (թուրքերեն՝ Devlet Bahçeli; հունվարի 1, 1948(1948-01-01), Բահչե, Օսմանիեի մարզ, Թուրքիա), թուրք աջ ծայրահեղական քաղաքական գործիչ, Ազգայնական շարժման կուսակցության առաջնորդ։ Դևլեթ Բահչելին կուսակցության նախկին առաջնորդ Ալփարսլան Թյուրքեշի հետնորդն է։ Բյուլենտ Էջևիտի կառավարության ժամանակ եղել է Թուրքիայի փոխվարչապետ 1999—2002 թվականներին։ Թուրքիայի Ազգային մեծ ժողովի պատգամավոր։ Համարվում է նաև ծայրահեղական Բոզկուրտ շարժման առաջնորդ։


== Քաղաքական կուրսը ==
Դևլեթ Բահչելիի գլխավորությամբ ԱՇԿ-ն ենթարկվել է էվոլյուցիոն փոփոխությունների։ Նոր առաջնորդը փորձել է փոփոխել ծայրահեղական «Գորշ գայլերի» կամ բոզկուրտի իմիջը։ Բոզկուրտը մշտապես ունեցել է ընդգծված հակակոմունիստական ուղղվածություն։
Կոմունիզմի անկումից հետո ԱՇԿ-ում հակակոմունիստական տրամադրությունները մարեցին։ Առաջին պլան մղվեցին ազգային միասնության և ամբողջականության գաղափարները։ Բահչելին այդքան էլ դրական չի վերաբերում Թուրքիայի ԵՄ անդամակցության հարցին։ Ունի թշնամական տրամադրվածություն Քրդական բանվորական կուսակցության նկատմամբ։ 1999 թվականին Աբդուլլահ Օջալանի ձերբակալությունից հետո, Բահչելին պահանջեց մահապատժի ենթարկել նրան։
Բահչելին և նրա կուսակցությունը խստորեն քննադատում են Ռեջեփ Թայիփ Էրդողանի քաղաքական կուրսը՝ մեղադրելով նրան ավելի քիչ մասնակցության համար Արաբական գարնան ժամանակ։ Բահչելին հավանություն է տալիս Ֆեթուլլահ Գյուլենի հայացքներին։
2011 թվականի սկզբին, Թուրքիայում պառլամենտական ընտրությունների ժամանակ լուրջ հակասություն առաջացավ Բահչելիի և Էրդողանի միջև։ Անգամ ԱՇԿ-ի առաջնորդը բացահայտ սպառնաց այն ժամանակ վարչապետ Ռեջեփ Թայիփ Էրդողանին և նրա գլխավորած Արդարություն և զարգացում կուսակցությանը։ Ի պատասխան, Էրդողանը Բահչելիին հիշեցրեց Թյուրքեշ- Բահչելի զույգի կողմից կազմակերպված ահաբեկչական գործողությունները։

Դևլեթ Բահչելի։ Պարոն Էրդողան, եկեք Թաքսիմ հրապարակ Ձեր 10 000 մարտիկներով, և Ես կգամ իմ 1000 «գորշ գայլերով»։ Դուք ահաբեկված կփախչեք մինչև Քասըմփաշա։
Ռեջեփ Թայիփ Էրդողան։ Դու՞ք շարժվում եք «գորշ գայլերով», պարոն Բահչելի։ Իսկ Ես բարեհոգի մարդկային զանգվածի հետ։ Մեր երիտասարդությունը չի արել այն բոլոր հանցագործությունները, որոնցով լի է ձեր պատմությունը։

Դևլեթ Բահչելիի ղեկավարման օրոք ԱՇԿ-ն երրորդն է մեջլիսում՝ իշխող ԱԶԿ-ից և ԱՀԿ-ից հետո։ 2015 թվականին պառլամենտական ընտրությունների ժամանակ հավաքել է ընդհանուր ձայների 16,3 %-ը։ Սա աննախադեպ ցուցանիշ էր ԱՇԿ-ի համար, քանի որ նախորդ ընտրությունների համեմատ երկու միլիոնով ավելացել էր նրանց օգտին քվեարկող քաղաքացիների թիվը։ Մեջլիսում ԱՇԿ-ն ներկայումս ունի 80 պատգամավորական մանդատ։


== Անձնական կյանք ==
Դևլեթ Բահչելին ապրում է Անկարայում։ Ի տարբերություն մնացած թուրք քաղաքական գործիչների, Բահչելին վարում է համեստ և մեկուսի։ Նա երբևիցե ամուսնացած չի եղել, քանի որ կարծում է, որ ընտանիքը կխանգարեր նրա քաղաքական գործունեությանը։
Դևլեթ Բահչելին իր կյանքը անվանում է «նացիոնալիզմի ուղիղ գիծ, որտեղ չպետք է լինոն զիգզագներ»։


== Ծանոթագրություններ ==
Նովոտորեցկոե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՆովոտորեցկոեՆովոտորեցկոե (ուկրաիներեն՝ Новоторецьке), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Նովոտորեցկոե գյուղում բնակվում էր 22 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնովոլյա (գյուղ, Լյուբոմլի շրջան)

Անվան այլ կիրառումների համար տե՛ս՝ ԿրասնովոլյաԿրասնովոլյա (ուկրաիներեն՝ Красново́ля), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1583 թվականին։
2001 թվականի տվյալներով Կրասնովոլյա գյուղում բնակվում էր 121 մարդ։ Բնակավայրը զբաղեցնում է 0,38 կմ² տարածք։ Բնակչության խտությունը կազմում էր 318,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոմբարդ (փողոց)

Լոմբարդ (անգլ.՝ Lombard Street), Լոնդոն սիթիի կենտրոնական փողոց, Լոնդոնի գործարար մաս, որտեղ տեղակայված էին ամենահայտնի բանկերն և այլ ֆինանսական հաստատություններ։ 1691 թվականից այստեղ էր գտնվում Լլոյդի հայտնի սրճարանը, նշանավորելով հայտնի Lloyd's of London ֆինանսական կազմակերպությունը։
Անվանումը ստացել է իտալական հայտնի Լոմբարդինիա պրովինցիայից, որի կենտրոնը Միլանն է։ Միլանում, ինչպես և մնացած իտալական քաղաքներում, առաջացել էին առաջին բանկերը։
Այժմ ամենահայտնի բանկերը և ֆինանսական համալսարանները տեղափոխվել են Լոնդոնի նոր գործնական շրջան՝ Շների կղզի։


== Պատկերասրահ ==
Ամերիկյան ջրահավ

Ամերիկյան ջրահավ (լատ.՝ Fulica americana), ոչ մեծ ջրային թռչուն ջրահովվիկների ընտանիքից։


== Արտաքին տեսք ==
Մարմնի երկարությունը 40 սմ է։ Մեծ թռչունները մուգ մոխրագույն են, գլուխը և պարանոցը ավելի մուգ են։ Կտուցը և ճակատի շերտը սպիտակ են. ճակատի սպիտակ շերտի վերևի մասում գտնվում է շագանակագույն բիծ։ Ոտքերը դեղնավուն են։ Աղվամազ ունեցող ձագերը սև են, գլուխը և կտուցը` վառ կարմիր։


== Տարածում ==
Բնակվում է Հյուսիսային Ամերիկայում, Կանադաից հարավ։ Տարածված են նաև Հարավային Ամերիկայի հարավից մինչև հյուսիս։ Հյուսիսում չվող ջրահավերն են, բայց արեալի մեծ մասում տեսակն առկա է չսառչող ջրերում։ Հայտնի են այս տեսակի չվեկ թռչուններ Եվրոպայի հարավում։


== Կենսակերպ ==

Բնակվում են բուսականությամբ լցված ջրամբարներում և ճահիճներում։ Լավ են լողում, հաճախ են երևում բաց ջրում։ Հաճախ է սուզվում։ Վազքաթափի ժամանակ թռչում է ծանր, աղմկոտ, բայց թռիչքի ժամանակ` արագ և համեմատաբար թեթև։ Սնվում է ինչպես ջրում, այնպես էլ ցամաքում։ Ամենակեր է, սնվում է ինչպես բուսական, այնպես էլ` կենդանական սնունդներով։ Բույնը շինում են բուսականությամբ հարուստ վայրերում, առափնյա բույսերում։ Ձագ հանելու ժամանակ նրանք շատ ագրեսիվ է լինում իրենց տեսակի ներկայացուցիչների հանդեպ։ Բազմացման եղանակին նրանք հանդիպում են շատ մեծ երամներով, ինչպես և` սև փարփարը։


== Ծանոթագրություններ ==


== Արտաքին հղումներ ==
American Coot — Fulica americana — USGS Patuxent Bird Identification InfoCenter.
American Coot information and photos — South Dakota Birds and Birding.
American Coot — Cornell Lab of Ornithology.
Ազատության մեդալ (Նորվեգիա)

Ազատության մեդալ, Նորվեգիայի պետական պարգև։


== Պատմություն ==
Ազատության մեդալը հաստատվել է Նորվեգիայի Հակոն VII թագավորի կողմից 1945 թ.-ի մայիսի 18-ին Ազատության խաչ մեդալի հետ միասին։ Այն տրվել է զինվորական սխրանքների համար նորվեգական և դաշնակից զինուժի այն ներկայացուցիչներին, ովքեր կապված չեն եղել անմիջապես զինվորական ծառայության հետ։


== Նկարագրություն ==
Մեդալը շրջանաձև է և պատրաստված բրոնզից։ Դիմային մասում պատկերված է Հակոն VII թագավորի զինանշանը դրված «V» տառի վրա (victory նշանակում է հաղթանակ)։ Գրությունը վերցված է կետագծով գծված շրջանագծի մեջ, որից դուրս՝ մեդալի եզրերին գրված է «ALT FOR NORGE» (վերևից), «1940-1945» (ներքևից)։ Գրությունները իրարից բաժանված են խաչով։ Հակառակ կողմում դուբի տերևներից պատրաստված դափնեպսակ է։ Մեդալը ամրակով ամրացված է մետաքսից պատրաստված մուգ կապտավուն ժապավենին։
 Առօրյա օգտագործման համար նախատեսված է նաև մեդալի ժապավենով փաթաթված սալիկ։


== Պատկերասրահ ==


== Ծանոթագրություններ ==


== Աղբյուրներ ==
King Haakon VII's Freedom Medal. (անգլերեն)
Բերանդա

Բերանդա ( ռուս.` Беранда), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում, Յակորնայա Շչել գետի ափին, Սև ծովից մոտ 2 կմ հեռավորության վրա։ Գտնվում է շրջկենտրոն հանդիսացող Լազարևսկոյե միկրոշրջանից 34 կմ հյուսիս-արևելք, իսկ Սոչիի կենտրոնից 26 կմ հյուսիս-արևմուտք, ծովի մակարդակից 90 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 409 բնակիչ, իսկ 2010 թվականին գյուղում ապրում էր 450 մարդ։ Բնակիչներն զբաղվում են ծխախոտի և թեյի մշակությամբ, այգեգործությամբ։
Գյուղն ունի հայկական ութամյա դպրոց, ակումբ և գրադարան։


== Պատմությունը ==
Գյուղը հիմնադրել են Սամսունի շրջակայքի գյուղերից եկած հայերը` 1890 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Նաիրի Բաղրամյան

Նաիրի Բաղրամյան (գերմ.՝ Nairy Baghramian, 1971[…], Սպահան, Իրան), Բեռլինում ստեղծագործող սփյուռքահայ նկարիչ, քանդակագործ, լուսանկարիչ։


== Կենսագրություն ==
Նաիրի Բաղրամյանը ծնվել է Սպահանում 1971 թվականին։ 1985 թվականից ապրում և ստեղծագործում է Բեռլինում։ 2007 թվականին արժանացել է Էրնստ Չիրինգ մրցանակի։ Ունեցել է տարբեր անհատական և խմբակային միջազգային ցուցահանդեսներ Նյու Յորքի «Քանդակագործության կենտրոնում» (2013), Քյոլնի Buchholz պատկերասրահում (2012), Վանկուվերի ժամանակակից արվեստի պատկերասրահում (2012), Neuer Aachener Kunstverein (2008), Staatliche Kunsthalle Baden-Baden (2008), Kunsthalle Basel (2006)։ Ֆիլիդա Բարլոյի հետ ցուցահանդես է ունեցել Լոնդոնի Սեպրենտին պատկերասրահում (2010), մասնակցել է Վենետիկի 54-րդ բիենալեին (2011), Գլազգոյի վիզուալ արվեստի միջազգային փառատոնին (2011), Ամստերդամի Սթեյդելիկ թանգարանի Սթեյդելիկ 2-ին (2011), Բեռլինի բիենալեին (2008), Münster քանդակագործական ծրագրին (2007)։


== Մրցանակներ ==
Ցյուրիխի արվեստի մրցանակ (2016)
Առնոլդ Բոդ Փրեյզ մրցանակ (2014)
Հեկտոր Կունստփրեյզ մրցանակ (2012)
Էրնստ Չիրինգ հիմնադրամի մրցանակ (2007)


== Ծանոթագրություններ ==


== Արտաքին հղումներ ==
Նաիրի Բաղրամյան, կենսագրություն
Nairy Baghramian and Phyllida Barlow
Պրալորմո

Պրալորմո (իտալերեն՝ Pralormo), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.923 մարդ (2008 թվականի տվյաալներով)։ Բնակչության խտությունը՝ 66 մարդ/կմ²։ Տարածքը՝ 29 կմ²։ Փոստային ինդեքսը՝ 10040։ Հեռախոսային կոդը՝ 011։
Քաղաքի հովանավոր սուրբն է հանդիսանում San Donato-ն։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 011 9481103
Էլեկտրոնային հասցեն՝ posta@comune.pralormo.to.it
Պաշտոնական կայք՝ http://www.comune.pralormo.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բարենդրեխտ

Բարենդրեխտ (հոլ.՝ Barendrecht ( արտասանություն)), համայնք Նիդերլանդների Հարավային Հոլանդիա մարզում։ Տարածքը 20,27 կմ² է, բնակչությունը՝ 46.875 (2011 թ.)։ Մեկ շնչի տարեկան միջին եկամուտը 14.400 եվրո է։
Սելյատին

Սելյատին (ուկրաիներեն՝ Селятин), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Սելյատին գյուղում բնակվում էր 1 173 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մասիս (Արարատի մարզ)

Անվան այլ կիրառումների համար տե՛ս՝ Մասիս (այլ կիրառումներ)Մասիս (նախկին անվանումը` Թոխանշալու),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 5 կմ հյուսիս-արևմուտք։


== Պատմություն ==
Գյուղը հիմնադրվել է 1831 թվականին։ Նախկինում ունեցել է Թոխանշալու անունը, 1945 թ. օգոստոսի 20-ին վերանվանվել է Մասիս։ Բնակիչների նախնիները այստեղ են եկել 1828-1829 թթ. Պարսկահայաստանի Խոյի և Սալմաստի գավառներից։
Գյուղը գտնվում է Արարատյան դաշտում, Հրազդան գետի հովտում։ Ծովի մակարդակից ունի 840 մ բարձրություն։
Գյուղի հարավային եզրին են գտնվում Սուրբ Աստվածածին եկեղեցին (19-րդ դ.) և Սուրբ Թադևոս Առաքյալ մատուռը (16-րդ դ.)։


== Կլիման ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է 3-ից 5 °C։ Ամառը տևական է, մայիսից մինչև հոկտեմբեր օդի միջին ամսական ջերմություն 24-ից 26 °C։ Հաճախ խորշակները վնասում են գյուղատնտեսությանը։ Տեղումները կազմում են 250 -300 մմ։ Բնական լանդշաֆտները կիսաանապատներ են, որոնք ոռոգման հետևանքով դարձել են կուլտուր ոռոգելի լանդշաֆտի, համայնքը գտնվում է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Մասիսի մշտական բնակչությունը կազմել է 1370, առկա բնակչությունը` 1327 մարդ։ 1831 թվականից ի վեր բնակիչները հայեր են, որոնց նախնիները գաղթել են Խոյի և Սալմաստի գյուղերից։
Մասիսի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է խաղողագործությամբ, պտղաբուծությամբ և անասնապահությամբ։


== Պատկերասրահ ==


== Տես նաև ==
Մասիս քաղաքի պատմության և մշակույթի անշարժ հուշարձանների ցանկ


== Ծանոթագրություններ ==


== Հղումներ ==
Արարատի մարզպետարան Archived 2012-04-13 at the Wayback Machine.
Դմիտրի Կոստրով

Դմիտրի Կոստրով (ռուս.՝ Дми́трий Генна́дьевич Костро́в, օգոստոսի 5, 1981(1981-08-05), Upornikovskaya, Նեխաևսկի շրջան, Վոլգոգրադի մարզ, ՌԽՖՍՀ, ԽՍՀՄ), ռուս ֆուտբոլիստ, պաշտպան և կիսապաշտպան։


== Կարիերա ==
Օլիմպիա ՄՊՄԴ-ի և «Ռոտոր» ֆուտբոլային ակումբի սպորտ ինտերնատի սան է։ Բարձրագույն մակարդակում անցկացրել է ընդամենը մեկ հանդիպում՝ փոխարինման դուրս գալով «Զենիթ» ակումբի դեմ խաղում 2000 թվականի նոյեմբերի 12-ին։
Հանդես է եկել կենտրոնական պաշտպանի, եզրային պաշտպանի և կիսապաշտպանի դիրքերում։


== Վիճակագրություն ==


=== Ակումբային ===
2013 թվականի դեկտեմբերի 13-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը ԴՊՖ ՌՖՍ կայքում(ռուս.)
Ֆուտբոլիստի էջը footbook.ru կայքում(ռուս.) требуется регистрация
Իվատիսվայամ

Իվատիսվայամ (ռուս.՝ Иватысваям), գետ Կամչատկա թերակղզու հյուսիսարևելյան մասում։ Գետի երկարությունը 15 կմ է։ Հոսում է Օլյուտորսկի շրջանում, Կամչատկայի երկրամասում։ Թափվում է Օլյուտորսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000006196
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսանդր Շարոնով

Ալեքսանդր Շարոնով (ռուս.՝ Александр Александрович Шаронов, հունիսի 23, 1959(1959-06-23) - հունվարի 2, 2016(2016-01-02)), ռուս դիվանագետ։ Շանհայում Ռուսաստանի գլխավոր հյուպատոս։


== Կենսագրություն ==
1982 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Ուսումն ավարտելուց հետո տարբեր դիվանագիտական պաշտոններում աշխատել է նախարարության կենտրոնական համակարգում և արտերկրում։
1982 թվականից զբաղվել է դիվանագիտական գործունեությամբ։

1999 թվականից մինչև 2003 թվականը Վրաստանում եղել է Ռուսաստանի Դաշնության դեսպանատան խորհրդական-դեսպանորդ։
2003-2006 թվականներին եղել է Ռուսաստանի Դաշնության արտաքին գործերի նախարարության նախարարի քարտուղարության դեպարտամենտի տնօրենի տեղակալ։
2006-ից մինչև 2011 թվականը Շանհայում եղել է Ռուսաստանի գլխավոր հյուպատոս։
2011 թվականից մինչ մահը հանդիսացել է Ռուսաստանի Դաշնության արտաքին գործերի նախարարության պաշտպանության դեպարտամենտի տնօրենի տեղակալ։


== Անձնական կյանք ==
Ամուսնացած է եղել Վիկտորիա Գենադևնայի հետ։


== Դիվանագիտական աստիճան ==
1-ին դասի արտակարգ և լիազոր դեսպանորդ


== Ծանոթագրություններ ==
Մամսա

Մամսա, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագ գյուղաքաղաքից հյուսիս-արևմուտք, մի փոքր բարձրության հարավային լանջին։


== Անվան ստուգաբանություն ==
Ըստ ավանդության օտար հալածանքներից ապաստան որոնող թոռ ու մամ անցնում են մի այրի մոտով և թոռն ասում է. «մամ, հուսա», որից էլ առաջացել է Մամսա անունը։


== Աշխարհագրություն ==
Բնակավայրը շրջապատված էր պարտեզներով։


== Պատմություն ==
Մամսան հանդիսանում էր XI դարում կաթոլիկություն ընդունած այս շրջանի 6 գյուղերից մեկը։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 28 տուն հայ և հույն, 6 տուն թուրք բնակիչ, իսկ 1914 թվականին՝ 82 տուն՝ 339 հայ բնակչով։


== Տնտեսություն ==
Բնակչության հիմնական զբաղմունքը երկրագործությունն ու արհեստներն էր։


== Ճարտարապետություն ==
Գյուղի տները մեծ մասամբ երկհարկանի էին։


== Պատմամշակութային կառույցներ ==
Մամսան ուներ 1830 թվականին կառուցված Ս. Թորոս կաթոլիկական եկեղեցի և 1834 թվականին կառուցված Ս. Գևորգ լուսավորչական եկեղեցի։


== Կրթություն ==
Յուրաքանչյուր եկեղեցուն կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Շուա Բաշ

Շուա Բաշ (վրաց.՝ შუა ბაში), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Սամտրեդիայից հեռու է 18 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 492 մարդ (վրաց.)</ref>:


== Ծանոթագրություններ ==
(8638) 1986 QY

(8638) 1986 QY, աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 26-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,737878 ա. մ., առավելագույնը մոտենում է 2,338 ա. մ. հեռավորության վրա և հեռանում 3,1378 ա. մ.։ Արեգակի շուրջ մեկ ամբողջական պտույտ է կատարում 1654,7 երկրային օրվա ընթացքում, իր ուղեծրով շարժվելով միջինում 0,217562 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8638) 1986 QY աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քոթիշի

Քոթիշի (վրաց.՝ ქოთიში), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների` գյուղի բնակչությունը կազմում է 111 մարդ։


== Ծանոթագրություններ ==